钦定古今图书集成/明伦汇编/闺媛典/第209卷 > 童名标妻沈新凤
## 钦定古今图书集成/明伦汇编/闺媛典/第209卷 > 童名标妻沈新凤

按《连城县志》：沈新凤，童名标妻。年十七归童周载，夫
亡无子，剪发绝食求死。祖姑百端谕之，乃奉祖姑同
室寝处，不离左右。祖姑病，吁天求代。迨没，哀毁骨立。
家贫，纺绩，奉养舅姑，事继姑尢谨。遭乱窘迫，百折不
回。尝语邻妪曰：“未亡人不死者，代夫尽子职也。舅姑
百年，则从夫地下矣。”年近六旬，清操一致，人称节孝。